ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
త్వరలో భారత ఆస్పత్రులకు సరఫరా కానున్న,దేశీయంగా రూపకల్పన చేసి, ఇక్కడే తయారైన అత్యున్నత శుద్ధత కలిగిన ఆక్సిజన్ కాన్సన్ట్రేటర్లు.
దేశీయంగా రూపొందించిన ఆక్సిజన్ కాన్సన్ట్రేటర్ ప్రస్తుతం మార్కెట్లో అందుబాటులోకి వచ్చింది. ఇది అత్యంత శుద్ధత కలిగిన ఆక్సిజన్ను సరఫరా చేయనుంది. భారతదేశపు అంకుర సంస్థ ఒకటి తక్కువ ధరలో పోర్టబుల్ ఆక్సిజన్ కాన్సన్ట్రేటర్ను అందుబాటులోకి తెచ్చింది. ఇది ప్రస్తుతం దీనిని దేశంలోని వివిధ ఆస్పత్రులకు సరఫరా చేసేందుకు తయారు చేస్తోంది.
కోవిడ్ -19 చికిత్సలో ఆక్సిజన్ శాచురేషన్ స్థాయిలు ఒక పెద్ద సవాలు. ప్రత్యేకించి కోవిడ్ సెకండ్ వేవ్లో ఇదొక సమస్యగా ఉంటూ వచ్చింది. దేశీయ వైద్య పరికరాలతయారీ సంస్థలు, దేశీయ ఆటోమేషన్ కంపెనీలు దీనిని ఒక సవాలుగా స్వీకరించి వినూత్న ఆలోచనలతో ముందుకు వచ్చాయి. ఇవి వినూత్న డిజైన్లతో వెంటిలేటర్లు, ఎక్కడికైనా తీసుకువెళ్లడానికి వీలున్న శ్వాససంబంధ ఉపకరణాలు, దానికి సంబంధించిన ఉపకరణాలను రూపొందించాయి.
మోహాలీకి చెందిన వాల్నట్ మెడికల్ 5 లీటర్లు, 10 లీటర్ల సామర్ధ్యంగల పోర్టబుల్ మెడికల్ గ్రేడ్ ఆక్సిజన్ కాన్సన్ట్రేటర్లను ప్రజర్స్వింగ్ అబ్సార్ప్షన్  టెక్నాలజీ తో భారతదేశంలో అభివృద్ధి చేసింది. దీనిద్వారా55-75 కెపిఎ పీడనంవద్ద 96 శాతం శుద్ధతతో ఆక్సిజన్ సరఫరాకు వీలుకలుగుతుంది.
ఈ కంపెనీకి డిపార్టమెంట్ ఆఫ్ సైన్స్ అండ్ టెక్నాలజీ కింద గల నేషనల్ సైన్స్ అండ్ టెక్నాలజీ ఎంటర్ప్రెన్యుయర్షిప్ డవలప్మెంట్ బోర్డు  సిఎడబ్ల్యుఎసిహెచ్ 2020 గ్రాంట్ నుంచి మద్దతు లభించింది. ఈ సంస్థ ఏడాదిలో ప్రపంచ శ్రేణి ఆక్సిజన్ కాన్సన్ట్రేటర్ను అభివృద్ధి చేసింది. ఇది దిగుమతులపై ఆధారపడడం తగ్గించింది.
వాల్నట్ మెడికల్ ఆక్సిజన్ కాన్సన్ట్రేటర్ పేషెంట్ కు సురక్షితమైనది, విద్యుత్ ఉపకరణాల పరంగా తగిన రక్షణ కలిగినది, అలాగే ఎలక్ట్రో మేగ్నటిక్ కంపాటబిలిటీ , ఆక్సిజన్ కాన్సన్ట్రేటర్ల విషయంలో ఇతర అంతర్జాతీయ ప్రమాణాలకు అనుగుణంగా ఉంది.
ఈ ఆక్సిజన్ కాన్సన్ట్రేటర్ పూర్తి మౌల్డ్ డిజైన్, ఎలక్ట్రానిఇక్, మౌల్డింగ్, కంట్రోల్ సిస్టమ్, సీవీటవర్, ఇలా ఇందులోని అన్ని భాగాలు, ఉపకరణాలు దేశీయంగా రూపుదిద్దుకున్నవే. ప్రస్తుతం దీనిని దేశంలోని వివిధ ప్రభుత్వ, రక్షణ, సైనిక ఆస్పత్రులకు సరఫరా చేస్తున్నారు. అలాగే సాధారణ ప్రజలకు దేశవ్యాప్తంగా గల ఈ సంస్థ పంపిణీ నెట్వర్క్ ద్వారా అందుబాటులోకి తెచ్చేందుకు వీటిని తయారు చేస్తున్నారు.
డి.ఎస్.టి మద్దతు ఈ సంస్థ తన కృషిని మరింత ముందుకు తీసుకువెళ్లి 5 లీటర్లు 10 లీటర్ల నమూనాను తయారు చేయడానికి సహాయపడింది. దీనితో జపాన్,అమెరికా, చైనా ఉత్పత్తులకు పోటీనిచ్చేవిధంగా నాణ్యమైన మౌల్డ్లు తయారు చేయడంలో పెట్టుబడి పెట్టడానికి ఇది సహాయపడింది. ఐఐటి ఇంక్యుబేషన్ టీమ్ వీరితో కలిసి ఈ సాంకేతిక పరిజ్ఞానంవెలుగుచూసేందుకు సహాయపడింది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
స్పెక్ట్రమ్ ను వేలం వేసేందుకు ఆమోదం తెలిపిన మంత్రిమండలి
స్పెక్ట్రమ్ ను వేలం వేయాలంటూ టెలికమ్యూనికేశన్స్ విభాగం తెచ్చిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న బుధవారం జరిగిన మంత్రివర్గ సమావేశం ఆమోదం తెలిపింది. ఈ వేలం లో సఫలమైన వేలందారు  లకు, స్పెక్ట్రమ్ ను వాణిజ్య పరమైన మొబైల్ సేవలను అందించడానికిగాను, కేటాయించడం జరుగుతుంది.
ఈ వేలంపాట 700 మెగాహర్ట్ జ్  ఫ్రీక్వెన్సీ బ్యాండ్ స్పెక్ట్రమ్, 800 ఎమ్ హెచ్ జడ్, 900 ఎమ్ హెచ్ జడ్, 1800 ఎమ్ హెచ్ జడ్, 2100 ఎమ్ హెచ్ జడ్, 2300 ఎమ్ హెచ్ జడ్ లతో పాటు 2500 ఎమ్ హెచ్ జడ్ ఫ్రీక్వెన్సీ బ్యాండ్ స్పెక్ట్ర మ్ కోసం కూడా నిర్వహించడం జరుగుతుంది. ఈ స్పెక్ట్రమ్ ను 20 సంవత్సరాల పాటు చెల్లుబాటు అయ్యేటట్లుగా అప్పగించనున్నారు. మొత్తం 2251.25 ఎమ్ హెచ్ జడ్ ను మొత్తం విలువ అయినటువంటి 3,92,332.70 కోట్ల రూపాయల  కు ఇవ్వజూపుతున్నారు.
వేలంపాట మాధ్యమం ద్వారా స్పెక్ట్రమ్ ను ఉపయోగించుకొనే అధికారాలను దక్కించుకొనే టెలికమ్యూనికేశన్ సేవలను అందించే సంస్థ లు వాటి నెట్ వర్క్ సామర్థ్యాన్ని పెంచుకోగలుగుతాయి, ఇక ఇటువంటి సేవలను కొత్తగా అందజేయాలనుకొంటున్న సంస్థలు వాటి సేవలను మొదలుపెట్టగలుగుతాయి.
ఈ వేలంపాట లోని పాల్గొనే బిడ్డర్ లు పరామితులకు/షరతులకు కట్టుబడవలసి ఉంటుంది; ఉదాహరణ కు, బిడ్డర్ లు వారి బిడ్ లను దాఖలు చేయగలిగే బ్లాకు పరిమాణం,స్పెక్ట్రమ్ కేప్.. అంటే వేలంపాట పూర్తి అయిన తర్వాత ప్రతి ఒక్క బిడ్డర్ కు ప్రాప్తించే స్పెక్ట్రమ్ తాలూకు అధికతమ రాశి, సేవలను మొదలుపెట్టడానికి సంబంధించిన బాధ్యతలు, చెల్లింపు షరతులు మొదలైన వాటిని అంగీకరించవలసి ఉంటుంది.
సఫలమైన బిడ్డర్ లు పూర్తి వేలం సొమ్ము ను ఏకమొత్తం లో చెల్లించవచ్చును; లేదా నిర్దిష్ట మొత్తాన్ని  ఏకమొత్తంగా చెల్లించే ఐచ్ఛికాన్ని ఎంచుకోవచ్చును; మిగిలిన మొత్తాన్ని రెండు సంవత్సరాల పాటు అప్పు నిలుపుదల కాలం ముగిసిన అనంతరం గరిష్ఠం గా 16 ఏకసమాన వార్షిక కిస్తీలలో చెల్లింపు చేయవలసి ఉంటుంది.
వేలంపాటలో పాడిన సొమ్ము కు అదనం గా, సఫల బిడ్డర్ లు ఈ వేలం ద్వారా వారు దక్కించుకొన్న స్పెక్ట్రమ్ కు వినియోగ చార్జీల రూపం లో- వైర్ లైన్ సర్వీసులు మినహాయించి- అడ్జస్టెడ్ గ్రాస్ రెవెన్యూ  లో 3 శాతం సొమ్ము ను కూడా చెల్లించవలసి ఉంటుంది.
స్పెక్ట్రమ్ వేలం అనేది సఫల బిడ్డర్ లకు స్పెక్ట్రమ్ ను అప్పగించే ఒక పారదర్శకమైనటువంటి ప్రక్రియ గా ఉంది. స్పెక్ట్రమ్ తగినంతగా అందుబాటు లో ఉండడమనేది వినియోగదారులకు అందించే టెలికమ్ సేవల లో నాణ్యత ను పెంచుతుంది.
వర్తమానంలో, టెలికమ్ రంగం అనేది ఆర్ధిక వృద్ధి తో, ప్రత్యక్ష ఉపాధి కల్పనతో, పరోక్ష ఉపాధి కల్పనతో, డిజిటల్ ఇండియా విస్తరణ తో బలంగా ముడిపడి ఉన్న కారణంగా ఒక ప్రముఖమైనటువంటి మౌలిక సదుపాయాల రంగం గా మారింది అన్నది సందర్భశుద్ధి కలిగిన అంశమే. కాబట్టి, మంత్రిమండలి తీసుకొన్న పైన ప్రస్తావించినటువంటి నిర్ణయం అన్ని దశల లో ప్రయోజనకారి ప్రభావాన్ని ప్రసరింపచేయగలుగుతుందన్న ఆశ వ్యక్తం అవుతోంది.
ప్రధాన మంత్రి కార్యాలయం
ఈ నెల 18న అహమ్మదాబాద్ మెట్రో రైలు ప్రాజెక్ట్ రెండో దశకు, సూరత్ మెట్రో రైలు ప్రాజెక్టుకు ప్రధాని శ్రీ నరేంద్ర మోదీ చేతులమీదుగా శంకుస్థాపనలు
ప్రధాని శ్రీ నరేంద్ర మోదీ చేతులమీదుగా అహమ్మదాబాద్ మెట్రో రైలు ప్రాజెక్ట్ రెండో దశకు, సూరత్ మెట్రో రైలు ప్రాజెక్టుకు శంకుస్థాపనలు జరగనున్నాయి. ఈ నెల 18న వీడియో కాన్ఫరెన్స్ ద్వారా ఈ రెండు కార్యక్రమాలను నిర్వహిస్తారు. ఈ కార్యక్రమంలో గుజరాత్ గవర్నర్, కేంద్ర హోమ్ శాఖ మంత్రి, గుజరాత్ ముఖ్యమంత్రి, కేంద్ర గృహనిర్మాణ, పట్టణ వ్యవహారాలశాఖ మంత్రి పాల్గొననున్నారు. ఈ రెండు మెట్రో ప్రాజెక్టుల కారణంగా ఈ రెండు నగరాల్లో పర్యావరణ హిత ప్రజా రవాణా వ్యవస్థ బలోపేతమవుతుంది.
అహమ్మదాబాద్ మెట్రో రైలు ప్రాజెక్టు రెండో దశ
అహమ్మదాబాద్ మెట్రో రైలు ప్రాజెక్టు రెండో దశలో 28.25 కిలోమీటర్ల పొడవైన రెండు కారిడార్లను నిర్మిస్తారు. మొదటి కారిడార్ 22.8 కిలోమీటర్ల పొడవు వుంటుంది. ఇది మొతేరా స్టేడియంనుంచి మహాత్మా మందిరంవరకూ నిర్మిస్తారు. రెండో కారిడారు పొడవు 5.4 కిలోమీటర్లు. ఇది జిఎన్ ఎల్ యు నుంచి గిప్ట్ సిటీ వరకూ నిర్మిస్తారు. ఈ రెండో దశను పూర్తి చేయడానికిగాను రూ. 5, 384 కోట్ల రూపాయలను ఖర్చు చేయనున్నారు.
సూరత్ మెట్రో రైలు ప్రాజెక్టు
సూరత్ మెట్రో రైలు ప్రాజెక్టును రెండు కారిడార్లుగా నిర్మిస్తున్నారు. కారిడార్ 1 అనేది 21. 61 కిలోమీటర్ల పొడవు వుంటుంది. దీన్ని సార్తానానుంచి డ్రీమ్ సిటీవరకూ నిర్మిస్తారు. కారిడార్ 2 ను 18.74 కిలోమీటర్లు నిర్మిస్తారు. ఇది భీసేన్ నుంచి సరోలివరకూ నిర్మిస్తారు. ఈ మొత్తం ప్రాజెక్టు పూర్తి చేయడానికిగాను రూ. 12, 020 కోట్ల రూపాయలను ఖర్చు చేస్తారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
- 83.39 కోట్లు దేశవ్యాప్త వ్యాక్సినేషన్ డ్రైవ్ కింద ఇప్పటివరకు వ్యాక్సిన్ మోతాదులు ఇవ్వబడ్డాయి
- యాక్టివ్ కేసులు మొత్తం కేసులలో 1% కంటే తక్కువ, ప్రస్తుతం 0.90%; మార్చి 2020 నుండి అత్యల్ప
- భారతదేశంలో యాక్టివ్ కేస్లోడ్ 3,01,640; 187 రోజుల్లో అతి తక్కువ
- గత 24 గంటల్లో 31,923 కొత్త కేసులు.
- రికవరీ రేటు ప్రస్తుతం 97.77% వద్ద ఉంది
- గత 24 గంటలలో కోలుకున్నవారు 31,990. దీనితో మొత్తం కోలుకున్న వారి సంఖ్య 3,28,15,731 కు చేరిక.
- వారపు పాజిటివిటి రేటు 2.11 శాతం. ఇది గత 90 రోజులుగా3 శాతం కంటే తక్కువగా ఉంది.
- రోజువారి పాజిటివిటి రేటు 2.09 శాతం. ఇది గత 24 రోజులుగా 3 శాతం కంటే తక్కువగా ఉంది.
- ఇప్పటివరకు మొత్తం 55.83 కోట్ల కోవిడ్ నిర్ధారణ పరీక్షలు నిర్వహించడం జరిగింది.
వ్యవసాయ మంత్రిత్వ శాఖ
మే 8 నుండి 11 వరకు ఇజ్రాయెల్లో పర్యటించనున్న కేంద్ర వ్యవసాయ మరియు రైతు సంక్షేమ మంత్రి
ఇజ్రాయెల్ అగ్రిటెక్ స్టార్టప్ కంపెనీలతో వ్యవసాయ మంత్రి రౌండ్ టేబుల్ సమావేశంలో పాల్గొంటారు
కేంద్ర వ్యవసాయ మరియు రైతు సంక్షేమ శాఖ మంత్రి శ్రీ నరేంద్ర సింగ్ తోమర్ నేతృత్వంలోని ప్రతినిధి బృందం ఇజ్రాయెల్ వ్యవసాయ మంత్రి శ్రీ ఓడెడ్ ఫోరెర్ ఆహ్వానం మేరకు ద్వైపాక్షిక సమావేశాల కోసం ఈ ఏడాది మే 8 నుండి 11 వరకు ఇజ్రాయెల్లో పర్యటించనున్నారు. రెండు దేశాల మధ్య వ్యవసాయానికి సంబంధించిన వివిధ ఆంశాలపై ఈ ద్వైపాక్షిక సదస్సులో చర్చిస్తారు.
మే 9, 2022న ఈ ప్రతినిధి బృందం గ్రీన్ 2000 - అగ్రికల్చరల్ ఎక్విప్మెంట్ అండ్ నో హౌ లిమిటెడ్. మరియు ఎన్ఈటీఏఎఫ్ఐఎం లిమిటెడ్ సంస్థలను సందర్శించాలని ప్రతిపాదించబడింది. ఈ సంస్థలు పలు రంగాలలో వివిధ ప్రాజెక్టుల ప్రణాళిక, వ్యవసాయం మరియు మైక్రో & స్మార్ట్ ఇరిగేషన్ సిస్టమ్స్  వినియోగం వరి సాగు, చెరకు మరియు పత్తి వంటి ఆంశాల్లో నిమగ్నమై ఉన్నాయి. మధ్యాహ్నం టెల్-అవీవ్లోని ఇజ్రాయెల్ ఎక్స్పోర్ట్ & ఇంటర్నేషనల్ కోఆపరేషన్ ఇన్స్టిట్యూట్లో వ్యవసాయ మంత్రి ఇజ్రాయెలీ అగ్రిటెక్ స్టార్టప్ కంపెనీలతో రౌండ్టేబుల్ చర్చలు జరుపుతారు.
పర్యటనలో రెండో రోజు ఈ ప్రతినిధి బృందం వ్యవసాయ పరిశోధనా సంస్థ  - ఇజ్రాయెల్ వ్యవసాయం మరియు గ్రామీణాభివృద్ధి మంత్రిత్వ శాఖ ఆధ్వర్యంలోని వోల్కాని ఇన్స్టిట్యూట్ను సందర్శించాలని ప్రతిపాదించబడింది. ఇవి క్లిష్ట పరిస్థితులలో వ్యవసాయంలో ప్రత్యేక నైపుణ్యం, ఉపాంత నేలలు, ప్రసరించే మరియు లవణీయ నీటి ద్వారా నీటిపారుదల మరియు అత్యాధునిక తెగులు నియంత్రణ మరియు పంట అనంతర నిల్వ పద్ధతులను ఉపయోగించడం ద్వారా ఉత్పత్తి నష్టాలను తగ్గించడం వంటి ఆంశాల్లో నిమగ్నమై ఉన్నాయి. భారతదేశం నుండి వోల్కాని పోస్ట్డాక్టోరల్ ఫెలోషిప్ ప్రోగ్రామ్లో పాల్గొనేవారిని కూడా మంత్రి కలవనున్నారు.
వ్యవసాయ మంత్రికి కిబ్బత్జ్ నాన్ సమీపంలోని గనే ఖ్నాన్ వద్ద అధునాతన మ్యాపింగ్ మరియు ఫోటోగ్రఫీ కలయికతో డ్రోన్ వ్యవసాయ సాంకేతిక పరిష్కారాలను అందజేస్తారు. నెగెక్ ఎడారి ప్రాంతంలో భారతీయ కూరగాయలు పండిస్తున్న భారతీయ సంతతికి చెందిన రైతుకు చెందిన వ్యవసాయ క్షేత్రాన్ని కూడా మంత్రి సందర్శిస్తారు.
చివరి రోజున మంత్రి ఇజ్రాయెల్ వ్యవసాయ మరియు గ్రామీణాభివృద్ధి శాఖ మంత్రి మిస్టర్ ఓడెడ్ ఫోరెర్తో ఆయన కార్యాలయంలో ఒకరితో ఒకరు పరస్పరం సంభాషిస్తారు. చివరగా ప్రతినిధి బృందం ఎంఏఎస్హెచ్ఏవికు చెందిన అంతర్జాతీయ వ్యవసాయ శిక్షణా కేంద్రం, షెఫాయిమ్ను సందర్శించాలని ప్రతిపాదించబడింది. ఇది 1963 నుండి పనిచేస్తోంది మరియు వ్యవసాయం, నీటి నిర్వహణ, పర్యావరణం మరియు గ్రామీణాభివృద్ధి రంగాలలో సామర్థ్యాన్ని పెంపొందించడం, జ్ఞానాన్ని బదిలీ చేయడం మరియు వృత్తిపరమైన మద్దతులో నైపుణ్యం కలిగి ఉంది.
రసాయనాలు, ఎరువుల మంత్రిత్వ శాఖ
ఎం ఎస్ ఎం ఈ ల కోసం ఫార్మాస్యూటికల్ టెక్నాలజీ అప్గ్రేడేషన్ అసిస్టెన్స్ స్కీమ్
ఎం ఎస్ ఎం ఈ లు గతంలో వున్న ఫార్మాస్యూటికల్ టెక్నాలజీ అప్గ్రేడేషన్ అసిస్టెన్స్ స్కీమ్  పథకం కింద ప్రయోజనాన్ని పొందాయి. అయితే, పీ టీ యూ ఏ ఎస్ అనే స్కీమ్ - స్ట్రెంథనింగ్ ఆఫ్ ఫార్మాస్యూటికల్ ఇండస్ట్రీ  ఉప-పథకం కింద చేర్చబడింది. ఈ పథకం జూలై 2022లో ప్రారంభించబడింది.
ఫార్మాస్యూటికల్ పరిశ్రమ బలోపేతం కోసం , రూ. 500 కోట్లు ఆర్థిక వ్యయం తో 2021-2022 నుండి 2025-26 వరకు, క్లస్టర్లలోని ఫార్మా ఎం ఎస్ ఎం ఈ లకు మౌలిక సదుపాయాల కల్పన లో మద్దతును అందించడానికి మరియు ఫార్మా ఎం ఎస్ ఎం ఈ ల సాంకేతికత అప్గ్రేడేషన్ సమస్యలను పరిష్కరించడానికి క్రింది మూడు అంశాలు కలిగి ఉంది:-
1. ఫార్మాస్యూటికల్ పరిశ్రమకు ఉమ్మడి సౌకర్యాల కల్పన కోసం సహాయం
2. ఫార్మాస్యూటికల్ టెక్నాలజీ అప్గ్రేడేషన్ అసిస్టెన్స్ స్కీమ్ 
3.ఫార్మాస్యూటికల్ & మెడికల్ డివైసెస్ ప్రమోషన్ అండ్ డెవలప్మెంట్ స్కీమ్ 
సబ్-స్కీమ్ పీ టీ యూ ఏ ఎస్ , ఎం ఎస్ ఎం ఈ లు జాతీయ మరియు అంతర్జాతీయ నాణ్యత నియంత్రణ ప్రమాణాలకు  అనుగుణంగా ఎదిగేందుకు నిరూపితమైన అనుభవం కలిగి ఉన్న సూక్ష్మ, చిన్న మరియు మధ్య తరహా ఫార్మా పరిశ్రమ లకు  వడ్డీ రాయితీ లేదా మూలధన రాయితీని అందించడం లక్ష్యంగా పెట్టుకుంది. ఇది ఉత్పత్తి లో మరియు నాణ్యతలో వృద్ధిని మరింత సులభతరం చేస్తుంది. ఈ ఉప పథకం కింద పథకం పదవీకాలంలో సుమారు 400 ఫార్మా ఎం ఎస్ ఎం ఈ యూనిట్లకు మద్దతునిస్తుంది.
పీ టీ యూ ఏ ఎస్ అనేది రుణ సంబంధిత స్కీమ్ దీని కింద, 01.08.2022 నుండి అర్హత కలిగిన ఫార్మా ఎం ఎస్ ఎం ఈ యూనిట్ల నుండి దరఖాస్తులు ఆహ్వానించబడ్డాయి. దరఖాస్తు నమోదు కోసం, పథకం యొక్క ప్రాజెక్ట్ మేనేజ్మెంట్ కన్సల్టెంట్  అయిన సిడ్బి ద్వారా ఆన్లైన్ పోర్టల్ అభివృద్ధి చేయబడింది.
ఈ పథకం వివరాలు ఈ దిగువ లింక్ https://spi.udyamimitra.in లో అందుబాటులో ఉన్నాయి. ఇప్పటి వరకు దాదాపు 60 దరఖాస్తులు నమోదయ్యాయి.
ఇంకా, రాష్ట్ర ప్రభుత్వాలు మరియు ఫార్మా ఇండస్ట్రీ అసోసియేషన్లను కలుపుకొని ఒక జాతీయ స్థాయి మరియు 10 రాష్ట్ర స్థాయి అవగాహన సమావేశాలు నిర్వహించబడ్డాయి. ఇందులో స్కీమ్ ప్రయోజనాలను పొందేందుకు ఫార్మా ఎం ఎస్ ఎం ఈ పరిశ్రమలు పెద్ద సంఖ్యలో పాల్గొనేలా అవగాహన కల్పించారు.
ఈ విషయాన్ని రసాయనాలు మరియు ఎరువుల శాఖ సహాయ మంత్రి శ్రీ భగవంత్ ఖూబా ఈరోజు రాజ్యసభలో లిఖితపూర్వక సమాధానంలో తెలిపారు
సాంఘిక న్యాయం, మరియు సాధికారత మంత్రిత్వ శాఖ
అంతర్జాతీయ వృద్ధుల దినోత్సవం సందర్భంగా అక్టోబర్ 1, 2021న వయో నమన్ కార్యక్రమాన్ని నిర్వహిచనున్న సామాజిక న్యాయ, సాధికారత మంత్రిత్వ శాఖ
వయోశ్రేష్ఠ సమ్మాన్ అవార్డులను ప్రదానం చేయనున్న ఉపరాష్ట్రపతి ఎం వెంకయ్యనాయుడు
ఎల్డర్లీ లైన్ 14567ను జాతికి అంకితం చేయనున్న ఎం. వెంకయ్యనాయుడు
సీనియర్ ఏబుల్ సిటిజన్స్ రీఎంప్లాయ్మెంట్ ఇన్ డిగ్నిటీ , సీనియర్ కేర్ ఏజింగ్ గ్రోత్ ఇంజన్  పోర్టళ్ళ ప్రారంభం
అంతర్జాతీయ వృద్దుల దినోత్సవం సందర్బంగా సామాజిక న్యాయ, సాధికారత మంత్రిత్వ శాఖ అక్టోబర్ 1, 2021న ఉదయం 11.55 నుంచి 1.05 వరకు న్యూఢిల్లీలోని విజ్ఞాన్ భవన్లోని ప్లీనరీ హాల్లో సీనియర్ పౌరుల గౌరవార్ధం వయో నమన్ కార్యక్రమాన్ని నిర్వహించనుంది. వృద్ధుల ప్రయోజనార్ధం ప్రతి ఏడాదీ అక్టోబర్ 1వ తేదీన మంత్రిత్వ శాఖ అంతర్జాతీయ వృద్ధుల దినోత్సవాన్ని నిర్వహిస్తుంది.
ఈ కార్యక్రమానికి భారత ఉపరాష్ట్రపతి ఎం వెంకయ్య నాయుడు ముఖ్య అతిథిగా హాజరై, వయోశ్రేష్ఠ సమ్మాన్ అవార్డులను ప్రదానం చేయనున్నారు. అంతేకాక, ఈ సందర్భంగా ఎల్డర్లీ లైన్ 14567ను జాతికి అంకితం చేయడమే కాక సీనియర్ ఏబుల్ సిటిజన్స్ రీఎంప్లాయ్మెంట్ ఇన్ డిగ్నిటీ , సీనియర్ కేర్ ఏజింగ్ గ్రోత్ ఇంజన్  పోర్టళ్ళను ప్రారంభిస్తారు.
ఈ కార్యక్రమంలో కేంద్ర సామాజిక న్యాయ, సాధికారత శాఖ మంత్రి డాక్టర్ వీరేంద్ర కుమార్, సామాజిక న్యాయ, సాధికారత శాఖ సహాయ మంత్రి శ్రీమతి ప్రతిమా భౌమిక్, రామ్దాస్ అథవాలే, ఎ. నారాయణ స్వామి, సామాజిక న్యాయ, సాధికారత శాఖ కార్యదర్శి ఆర్ సుబ్రహ్మణ్యం పాల్గొననున్నారు.
అంతరిక్ష విభాగం
అంతరిక్షాన్ని శాంతియుత ప్రయోజనాల కోసం వినియోగించుకోవడంలో సహకరించుకోవడం కోసం భారతదేశం మరియు ఓమాన్ ల మధ్య కుదిరిన అవగాహన పూర్వక ఒప్పందానికి ఆమోదం తెలిపిన మంత్రివర్గం
అంతరిక్షాన్ని శాంతియుత ప్రయోజనాల కోసం వినియోగించుకోవడంలో సహకరించుకోవడానికి గాను మస్కట్ లో 2018 ఫిబ్రవరి నెలలోసంతకాలైన ఒక అవగాహన పూర్వక ఒప్పంద పత్రాన్ని  గురించి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దృష్టికి తీసుకు వచ్చారు. ఈ ఒప్పంద పత్రం పై భారతదేశం పక్షాన భారతీయ అంతరిక్ష పరిశోధన సంస్థ  మరియు ఓమాన్ పక్షాన రవాణా మరియు కమ్యూనికేశన్ ల మంత్రిత్వ శాఖ లు సంతకాలు చేశాయి.,
వివరాలు:
• రోదసి విజ్ఞాన శాస్త్రం; భూమి యొక్క రిమోట్ సెన్సింగ్; ఉపగ్రహ ఆధారిత మార్గదర్శనం; స్పేస్ సైన్స్ అండ్ ప్లానెటరీ ఎక్స్ ప్లొరేశన్; అంతరిక్ష నౌక, అంతరిక్ష వ్యవస్థలు మరియు గ్రౌండ్ సిస్టమ్ ల యొక్క వినియోగం; ఇంకా అప్లికేశన్ ఆఫ్ స్పేస్ టెక్నాలజీ తదితర రంగాలలో సహకారానికి మార్గాన్ని ఈ ఎమ్ఒయు సుగమం చేస్తుంది.
• డిఒఎస్/ఐఎస్ఆర్ఒ మరియు రవాణా, కమ్యూనికేశన్ మంత్రిత్వ శాఖ  లకు చెందిన సభ్యులతో ఒక సంయుక్త కార్యాచరణ బృందాన్ని ఏర్పాటు చేసేందుకు ఈ ఎమ్ఒయు వీలు కల్పిస్తుంది. ఈ బృందం ఎమ్ఒయు అమలుకు ఒక కాల అవధిని నిర్దేశించడంతో పాటు ఎమ్ఒయు ను అమలు చేయడం కోసం తగిన మార్గాలను సూచించడం తో సహా కార్యాచరణ ప్రణాళికను రూపొందిస్తుంది.
• ఇది భూమి యొక్క రిమోట్ సెన్సింగ్ రంగంలో నూతన పరిశోధక కార్యక్రమాలకు మరియు వినియోగ ఆస్కారాలకు; శాటిలైట్ నావిగేశన్ కు, అంతరిక్ష శాస్త్ర విజ్ఞానం మరియు రోదసి అన్వేషణ కు గల అవకాశాలను అన్వేషించే ప్రక్రియ కు ఉత్తేజాన్ని ఇస్తుంది.
అమలు సంబంధ వ్యూహం మరియు లక్ష్యాలు:
సంతకాలు జరిగిన ఈ ఎంఓయూ ఒక సంయుక్త కార్యాచరణ బృందం ఏర్పాటుకు దారితీస్తుంది. ఆ బృందం ఎంఓయూ యొక్క నిబంధనలను అమలుచేసే మార్గాలను కనుగొని, అందుకు ఒక కాలావధిని నిర్దేశించడం సహా కార్యాచరణ ప్రణాళికను తయారు చేస్తుంది.
లాభాలు:
• ఈ ఎంఓయూ అంతరిక్ష సంబంధ సాంకేతిక విజ్ఞానాన్ని మానవాళి ప్రయోజనం కోసం వినియోగించడంలో సంయుక్త చొరవకు దారి తీస్తుంది. దీని ద్వారా దేశంలోని అన్ని వర్గాలు మరియు అన్ని ప్రాంతాలు లబ్ధిని పొందగలవు.
ప్రభావం:
ఈ ఎంఓయూ ద్వారా సల్తనత్ ఆఫ్ ఓమాన్ తో సహకారాన్ని పొందడం మానవ జాతి హితం కోసం అంతరిక్ష సంబంధ సాంకేతిక పరిజ్ఞానాలను వినియోగించే రంగంలో సంయుక్త కార్యక్రమాలను అమలుపరచడానికి బాటను పరుస్తుంది.
(
ప్రధాన మంత్రి కార్యాలయం
శ్రీ జగన్నాథ్ రావు జోశీ గారి కి ఆయన101వ జయంతి నాడు శ్రద్ధాంజలి అర్పించిన ప్రధాన మంత్రి
భారతీయ జన సంఘ్ లోను, భారతీయ జనతా పార్టీ లోను సీనియర్ నేత శ్రీ జగన్నాథ్ రావు జోశీ గారి 101వ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి అర్పించారు.
ప్రధాన మంత్రి ఒక ట్వీట్ లో :
‘‘శ్రీ జగన్నాథ్ రావు జోశీ గారి 101వ జయంతి నాడు ఆయన కు శ్రద్ధాంజలి అర్పిస్తున్నాను. జగన్నాథ్ రావు గారు ఒక ప్రసిద్ధ నిర్వాహకుడు, అంతేకాదు ప్రజల మధ్య ఆయన అలుపెరుగక కృషి చేశారు. జన సంఘ్ ను, బిజెపి ని పటిష్ట పరచడం లో ఆయన ది ఎంతో పెద్ద పాత్ర. ఆయన ఒక ఉత్కృష్ట పండితుడు, మేధావి కూడాను’’ అని పేర్కొన్నారు.
ప్రధాన మంత్రి కార్యాలయం
ఏశియాన్గేమ్స్ లో కంచు పతకాన్ని మహిళల స్క్వాశ్ జట్టు గెలిచినందుకు ఆ జట్టు లో ఉత్సాహాన్ని మరింత గా పెంచుతూ శుభాకాంక్షల ను తెలిపిన ప్రధాన మంత్రి
ఏశియాన్ గేమ్స్ లో కంచు పతకాన్ని గెలిచినందుకు మహిళల స్క్వాశ్ జట్టు ను ప్రధాన మంత్రి శ్రీ నరేంద్ర మోదీ ప్రశంసించారు. ఈ కార్యసాధన కు గాను దీపిక పల్లీకల్ గారు, జోశ్ న చినప్ప గారు, అనాహత్ సింహ్ గారు మరియు తన్వి గారుల కు అభినందనల ను శ్రీ నరేంద్ర మోదీ వ్యక్తం చేశారు.
ప్రధాన మంత్రి ఎక్స్ లో ఒక పోస్టు ను పెడుతూ అందులో -
‘‘మన స్క్వాశ్ మహిళల జట్టు ఏశియాన్ గేమ్స్ లో కాంస్య పతకాన్ని గెలిచిందని తెలుసుకొని సంతోషించాను. @DipikaPallikal, @joshnachinappa, @Anahat_Singh13 మరియు Tanvi గారు లకు వారి యొక్క ప్రయాసల కు గాను నేను అభినందిస్తున్నాను. వారి భావి ప్రయాసల లో సైతం వారు రాణించాలి అని వారికి నేను శుభాకాంక్షల ను వ్యక్తం చేస్తున్నాను.’’ అని పేర్కొన్నారు.
(
ప్రధాన మంత్రి కార్యాలయం
సీధీ లో జరిగిన ఒక బస్సు ప్రమాదం లో మరణాల పట్ల సంతాపం తెలిపిన ప్రధాన మంత్రి; ఆర్థిక సహాయాన్ని అందించడానికి ఆయన ఆమోదం తెలిపారు
మధ్య ప్రదేశ్ లోని సీధీ లో ఒక బస్సు ప్రమాదం ఘటన వల్ల మరణాలు సంభవించినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘మధ్య ప్రదేశ్ లోని సీధీ లో జరిగిన బస్సు ప్రమాదం భయపెట్టేది గా ఉంది. ఆప్తులను కోల్పోయిన కుటుంబాల కు ఇదే నా సంతాపం. రక్షణ, సహాయక కార్యాల లో స్థానిక పాలన యంత్రాంగం చురుకు గా పాలుపంచుకొంటోంది’’ అని ప్రధాన మంత్రి మాటలను ఉదాహరిస్తూ ప్రధాన మంత్రి కార్యాలయం  ఒక ట్వీట్ లో పేర్కొన్నది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
లీగల్ మెట్రాలజీ  సడలింపు ద్వారా
కీలక వైద్య పరికరాల దిగుమతిని సులభతరం చేసిన ప్రభుత్వం
దేశంలోని ప్రస్తుత కోవిడ్-19 మహమ్మారి పరిస్థితులను పరిగణనలోకి తీసుకుని వైద్య పరికరాల అవసరాలు తీర్చడం కోసం కేంద్ర వినియోగదారు వ్యవహారాల శాఖ తగు చర్యలు చేపట్టింది. ఇందులో భాగంగా దిగుమతిదారులు 28.04.2021 నుంచి మూడు నెలలపాటు దిగువన పేర్కొన్న కేటగిరీలలో ఆయా పరికరాలను వారు దిగుమతి చేసుకోవచ్చు. అయితే, వారు కొన్ని షరతులను పాటించాల్సి ఉంటుంది. ఇందులో భాగంగా సంబంధిత నిబంధనల కింద దిగుమతి చేసుకున్న/కస్టమ్స్ అనుమతిపొందిన తర్వాత అవసరమైన అంశాల నివేదనతోపాటు అమ్మకానికి ముందు స్టాంపింగ్ లేదా స్టిక్కర్ అంటించడం లేదా ఆన్లైన్ ప్రింటింగ్ ఏది అవసరమైతే అది చేయించాల్సి ఉంటుంది. ఈ జాబితాలోగల పరికరాల వివరాలు ఇలా ఉన్నాయి:-
 నెబ్యులైజర్లు,
 ఆక్సిజన్ కాన్సెంట్రేటర్లు,
 కంటిన్యువస్ పాజిటివ్ ఎయిర్ వే ప్రెజర్  పరికరాలు,
 బైలెవల్ పాజిటివ్ ఎయిర్వే ప్రెజర్  పరికరాలు,
 ఫ్లో మీటర్, రెగ్యులేటర్, కనెక్టర్లు, ట్యూబులుసహా ఆక్సిజన్ కాన్సెంట్రేటర్లు,
 వాక్యూమ్ ప్రెజర్ స్వింగ్ అబ్జార్ప్షన్ , ప్రెజర్ స్వింగ్ అబ్జార్ప్షన్  ఆక్సిజన్ ప్లాంట్లు, ద్రవ/వాయు ఆక్సిజన్ను ఉత్పత్తి చేసే క్రయోజెనిక్ ఆక్సిజన్ ఎయిర్ సెపరేషన్ యూనిట్లు ,
 ఆక్సిజన్ కానిస్టర్,
 ఆక్సిజన్ ఫిల్లింగ్ సిస్టమ్స్.
 క్రయోజెనిక్ సిలిండర్లుసహా ఆక్సిజన్ సిలిండర్లు,
 ఆక్సిజన్ జనరేటర్లు
 ఆక్సిజన్ ఉత్పత్తి, రవాణా, పంపిణీ లేదా నిల్వ కోసం పరికరాల తయారీకి వాడే విడిభాగాలు
 ఆక్సిజన్ ఉత్పత్తి చేయగల ఇతరత్రా పరికరాలు
 నాసల్ కాన్యులాసహిత  వెంటిలేటర్లు; అన్ని ఉపకరణాలు-ట్యూబులుసహా సహా కంప్రెషర్లు; హ్యుమిడిఫయర్లు, వైరల్ ఫిల్టర్లు,
 అన్నిరకాల జోడింపు ఉపకరణాలతో కూడిన హై-ఫ్లో నాసల్ కాన్యులా పరికరం,
 నాన్-ఇన్వేసివ్ వెంటిలేషన్ సహిత ఉపయోగం కోసం హెల్మెట్లు
 ఐసీయూ వెంటిలేటర్ల కోసం నాన్-ఇన్వేసివ్ వెంటిలేషన్ ఓరోనాసల్  మాస్కులు
 ఐసీయూ వెంటిలేటర్ల కోసం నాన్-ఇన్వేసివ్ వెంటిలేషన్ నాసల్ మాస్కులు
కేంద్ర వినియోగదారుల వ్యవహారాల శాఖ తూనికలు-కొలతల చట్టం-2009ని అమలు చేస్తుంది. కొలతలు- కొలిచే సాధనాలకు చట్టపరమైన నిబంధనలను ఈ చట్టం వర్తింపజేస్తుంది. బరువులు-కొలతలకు సంబంధించిన భద్రత-కచ్చితత్వంపై ప్రజలకు భరోసా కల్పించడం తూనికలు-కొలతల శాఖ లక్ష్యం. ప్యాక్ చేసిన వస్తువులపై అవసరమైన ప్రకటనల ప్రచురణద్వారా వినియోగదారులకు ఎంపిక స్వేచ్ఛనిచ్చేలా చేయడమే లీగల్ మెట్రాలజీ , రూల్స్-2011 ప్రధానోద్దేశం.
దేశంలో కోవిడ్ రెండోదశ ఉధృతి నేపథ్యంలో ఈ వస్తువుల కోసం పెరుగుతున్న డిమాండ్ మేరకు వాటి దిగుమతికి వేగంగా అనుమతులు ఇవ్వడం కోసం ప్రభుత్వం ఈ సడలింపు ఉత్తర్వులిచ్చింది. రోగులకు చికిత్సలో ఎంతో అవసరమైన వైద్య పరికరాలకు సంబంధించి కస్టమ్స్ విభాగం అనుమతుల తర్వాత, అమ్మకాలకు ముందు వీటిపై ప్రకటన చేయడానికి కేంద్ర ప్రభుత్వం ఈ సౌలభ్యం కల్పించింది. ఆ మేరకు దిగుమతిదారులు, సదరు అనుమతి కింద వైద్య పరికరాల దిగుమతి చేసుకోవచ్చు. అయితే, తక్షణమే దిగుమతి చేసుకున్న రాష్ట్రంలోని డైరెక్టర్ , కంట్రోలర్ కి దిగుమతి చేసుకున్న సదరు పరికరాల సంఖ్య తదితరాల గురించి సమాచారం నివేదించాలి.
హోం మంత్రిత్వ శాఖ
ప్రధాన మంత్రి శ్రీ నరేంద్ర మోదీ నాయకత్వంలోని కేంద్ర ప్రభుత్వం సిక్కిం తో భుజం భుజం కలిపి నిలుస్తోంది
రాష్ట్ర విపత్తు ప్రతిస్పందన నిధి  నుండి సిక్కింకు తన వాటాను విడుదల చేయడానికి కేంద్రం ఆమోదం తెలిపింది
రాష్ట్రంలో జరిగిన నష్టాలను అంచనా వేయడానికి ఇంటర్ మినిస్టీరియల్ సెంట్రల్ టీమ్  ఏర్పాటు చేయబడింది
ప్రధాన మంత్రి శ్రీ నరేంద్ర మోదీ నాయకత్వంలోని కేంద్ర ప్రభుత్వం సిక్కింకు భుజం భుజం కలిపి నిలుస్తోంది. సిక్కిం ప్రభుత్వానికి అన్ని విధాలా సాయం చేస్తామని కేంద్ర ప్రభుత్వం హామీ ఇచ్చింది. 2023-24 సంవత్సరానికి గాను సిక్కింకు రాష్ట్ర విపత్తు ప్రతిస్పందన నిధి  యొక్క కేంద్ర వాటా రెండు విడతల విడుదలకు, 2023-24 సంవత్సరానికి గాను ముందుగా రూ. 44.80 కోట్లు విడుదల చేయడానికి కేంద్ర హోం మంత్రి మరియు సహకార మంత్రి శ్రీ అమిత్ షా ఆమోదం తెలిపారు. బాధిత ప్రజలకు సహాయక చర్యలు అందించడంలో రాష్ట్రం. ఇంకా, మంచు తుఫాను వరదలు / భారీ వర్షాలు/ వేగమైన వరదల కారణంగా జరిగిన నష్టాలను అంచనా వేయడానికి, హోం వ్యవహారాల మంత్రిత్వ శాఖ ఒక అంతర్-మంత్రిత్వ కేంద్ర బృందాన్ని  ఏర్పాటు చేసింది. ఇది ప్రభావిత ప్రాంతాలను సందర్శిస్తుంది. రాష్ట్రం త్వరలో ఐ ఎం సీ టీ అంచనా ఆధారంగా, నిర్దేశించిన విధానం ప్రకారం, సిక్కింకు జాతీయ విపత్తు ప్రతిస్పందన నిధి  నుండి మరింత అదనపు కేంద్ర సహాయం ఆమోదించబడుతుంది.
అక్టోబరు 4 తెల్లవారుజామున, మంచు తుఫాను వరదలు / భారీ వర్షాలు/ వేగమైన వరదల కారణంగా, తీస్తా నదిలో అకస్మాత్తుగా ప్రవాహాలు పెరిగాయి, ఇది అనేక వంతెనలు, ఎన్ హెచ్-10, చుంగ్తాంగ్ డ్యామ్లోని కొంత భాగం కొట్టుకుపోయింది. ఇది సిక్కింలోని నదీ లోయ ఎగువ ప్రాంతాల్లో చిన్న పట్టణాలు మరియు అనేక మౌలిక సదుపాయాల ప్రాజెక్టులు వంటి అనేక ప్రాంతాలపై ప్రభావం చూపింది.
సిక్కింలో పరిస్థితిని కేంద్ర ప్రభుత్వం 24x7 ప్రాతిపదికన అత్యధిక స్థాయిలో నిశితంగా పరిశీలిస్తోంది. పరిస్థితిని సమర్థవంతంగా ఎదుర్కోవడానికి రాష్ట్ర ప్రభుత్వం చేస్తున్న ప్రయత్నాలకు అనుబంధంగా సకాలంలో రవాణా వనరులను సమీకరించడం ద్వారా కేంద్ర ప్రభుత్వం సిక్కిం ప్రభుత్వానికి పూర్తి సహాయాన్ని అందిస్తోంది. నేషనల్ డిజాస్టర్ రెస్పాన్స్ ఫోర్స్  రవాణా మద్దతు, అవసరమైన శోధన మరియు రెస్క్యూ పరికరాలతో పాటు ఇండియన్ ఎయిర్ ఫోర్స్ హెలికాప్టర్లు మరియు ఆర్మీ సిబ్బందితో తగినన్ని బృందాల సహాయ చర్యలు అందిస్తున్నాయి. ఇంకా, రాష్ట్రంలో దెబ్బతిన్న మౌలిక సదుపాయాలు మరియు కమ్యూనికేషన్ నెట్వర్క్లను సకాలంలో పునరుద్ధరించడానికి విద్యుత్, టెలికమ్యూనికేషన్స్ మరియు రోడ్లు, హైవేలు మరియు రవాణా మంత్రిత్వ శాఖల సాంకేతిక బృందాలు సహాయం చేస్తున్నాయి.
పర్యటక మంత్రిత్వ శాఖ
స్వదేశ్ దర్శన్ స్కీమ్ కృష్ణా సర్క్యూట్లో భాగంగా 'నాధ్ద్వారాలో పర్యాటక సౌకర్యాలను ప్రారంభించిన ప్రధాన మంత్రి నరేంద్ర మోదీ
స్వదేశ్ దర్శన్ పథకం కృష్ణా సర్క్యూట్లో భాగంగా పర్యాటక మంత్రిత్వ శాఖ నిధులు సమకూర్చిన ‘నాధ్ద్వారాలో పర్యాటక సౌకర్యాలు’తో సహా భారత ప్రభుత్వ బహుళ ప్రాజెక్టులను ప్రధాన మంత్రి నరేంద్ర మోదీ ఈరోజు ప్రారంభించారు.
పర్యాటక మంత్రిత్వ శాఖ రూ. 23.59 నాథద్వారాలో పర్యాటక సౌకర్యాల అభివృద్ధి కోసం రూ. 13.43 కోట్లతో అభివృద్ధి చేయబడిన పర్యాటక వివరణ సాంస్కృతిక కేంద్రం. వివరణ కేంద్రం శ్రీనాథ్జీ  పుష్టిమార్గ్  గొప్ప భక్తుడు వ్యవస్థాపకుడు శ్రీ వల్లభాచార్యజీకి సంబంధించిన సమాచారాన్ని అందిస్తుంది. ఈ కేంద్రంలో, పర్యాటకులు శ్రీనాథ్జీ జీవితం, గోవర్ధన్ నుండి నాథద్వారాకు ఆయన రాక, అతని దైవిక చర్యలు, పూజలు, అలంకారాలు, ప్రదర్శనలు, పండుగలు సంబంధిత ఆచారాలు మొదలైన వాటి గురించి అధిక-నాణ్యత గ్రాఫిక్స్ దృశ్య మాధ్యమాన్ని ఉపయోగించి వివిధ కోణాలను అనుభవించవచ్చు. నాథద్వారా వద్ద ఉన్న ప్రాజెక్ట్లో పార్కింగ్, ల్యాండ్స్కేపింగ్, లాస్ట్ మైల్ కనెక్టివిటీ మొదలైనవాటిని అభివృద్ధి చేయడంతోపాటు ఈ స్థలాన్ని సందర్శించే పర్యాటకులు యాత్రికుల అనుభవాన్ని మెరుగుపరుస్తుంది. జైపూర్లోని గోవింద్ జీ మందిర్ను కలిగి ఉన్న టూరిజం సర్క్యూట్లో భాగమైన నాథ్ద్వారాలో అభివృద్ధి చేసిన సౌకర్యాలు తన ప్రసంగంలో ప్రధాన మంత్రి ప్రస్తావించారు; సికార్లోని ఖతుష్యం మందిరం రాజ్సమంద్లోని నాథద్వారా. ఈ చొరవ రాజస్థాన్ గర్వాన్ని గణనీయంగా పెంచుతుంది రాష్ట్ర పర్యాటక పరిశ్రమకు గణనీయమైన ప్రోత్సాహాన్ని అందిస్తుంది. శ్రీకృష్ణుడికి అంకితం చేయబడిన చిత్తోర్గఢ్లోని సావన్లియా సేథ్ జీ దేవాలయం ప్రతి ఒక్కరికీ భక్తి ప్రదేశమని ప్రతి సంవత్సరం లక్షల మంది ప్రజలు సందర్శిస్తారని కూడా ప్రధాన మంత్రి పేర్కొన్నారు. ఈ ఆలయం వ్యాపార వర్గాల్లో ప్రత్యేకించి ప్రసిద్ది చెందింది. స్వదేశ్ దర్శన్ పథకం కింద భారత ప్రభుత్వం ఈ ఆలయంలో ఆధునిక సౌకర్యాలను కల్పించింది, ఈ ప్రదేశాన్ని సందర్శించే యాత్రికులకు అధిక సౌకర్యాన్ని అందించే వాటర్ లేజర్ షో, టూరిస్ట్ ఫెసిలిటీ సెంటర్, యాంఫీథియేటర్, ఫలహారశాల మొదలైన సౌకర్యాలను అభివృద్ధి చేయడం కోసం కోట్లాది రూపాయలను పెట్టుబడి పెట్టింది.